Juri Torbek

Juri Alfredovitš Torbek (vene keeles Юрий Альфредович Торбек; 5. mai 1954 Narva – 3. jaanuar 2003 Krasnodar) oli Eestist pärit Valgevene NSV ja Nõukogude Liidu poksija.

Torbek alustas poksiga tegelemist Narva Dünamos, kus tema treener oli Anatoli Kozlovski. Ta oli 1972. aastal sulgkaalus (kuni 57 kg) ja 1973. aastal II kergekeskkaalus (kuni 67 kg) Eesti NSV juunioride meister. Ta sai Eesti NSV meistrivõistlustel I kergekeskkaalus (kuni 63,5 kg) III koha (1973). Ta sai XI Roman Kuura mälestusvõistlustel kergekaalus (kuni 60 kg) III koha (1972).

Torbek poksis hiljem Valgevene NSV eest. Ta oli II keskkaalus (kuni 75 kg) kokku viiekordne Valgevene NSV meister, neist aastatel 1976–1979 Minski ja 1980. aastal Homieli Dinamot esindades.Valgevene NSV meistrivõistlused poksis 1934-1941 ja 1947-1989. Tulemused vene keeles Ta poksis hiljem Vene NFSV eest Krasnodaris Nõukogude relvajõudude spordiklubis ning veelgi hiljem töötas seal treenerina. 

Torbek võitis 24.–28. veebruaril Tallinnas peetud Nõukogude Liidu Spordikomitee katsevõistlused ja läks Nõukogude Liidu koondise koosseisus 3. maailmameistrivõistlustele (München, 1982), kuid kaotas veerandfinaalis hilisemale pronksmedalivõitjale Iran Barkleyle (USA) ja jäi edasisest medaliheitlusest välja.3. maailmameistrivõistlused poksis. München 1982. Tulemused inglise keeles Ta sai II keskkaalus (kuni 75 kg) 2. maailma karikavõistlustel (Montréal, 1982) 2. koha, kaotades finaalis José Gómezele (Kuuba).2. maailma karikavõistlused poksis. Montréal 1981. Tulemused inglise keeles

Torbek võitis II keskkaalus (kuni 75 kg) 24. Euroopa meistrivõistlustel (Tampere, 1981) kuldmedali ja tuli Euroopa meistriks.24. Euroopa meistrivõistlused poksis. Tampere 1981. Tulemused inglise keeles

Torbek oli poolraskekaalus (kuni 81 kg) Nõukogude Liidu meister 1985. aastal.Nõukogude Liidu meistrivõistlused poksis. Jerevan 1985. Tulemused inglise keeles Ta sai Nõukogude Liidu meistrivõistlustel 3. koha aastatel 1983Nõukogude Liidu meistrivõistlused poksis. Moskva 1983. Tulemused inglise keeles ja 1984.Nõukogude Liidu meistrivõistlused poksis. Taškent 1984. Tulemused inglise keeles

Viited

Kirjandus
Rein Pajur. "Poksi lugu". Tallinn 2009

Välislingid
Juri Torbeki sporditulemusi Eestis

Kategooria:Eesti poksijad
Kategooria:Valgevene poksijad
Kategooria:Nõukogude Liidu poksijad
Kategooria:Narvast pärit sportlased
Kategooria:Sündinud 1954
Kategooria:Surnud 2003